stanford-oval/wikipedia huggingface dataset:
יאנג ליוויי

זהו שם סיני; שם המשפחה הוא .
| --- | --- |

 לידה:  21 ביוני 1965 (בן 59) הוּלוּדָאו, ליאונינג, סין
 מידע כללי
 בשירות:  טייקונאוט בשירות CNSA
 לאום:  הרפובליקה העממית של סין סיני
 השכלה:  אוניברסיטת טסינגואה  PLA Air Force Aviation University 
 עיסוקים נוספים:  טייס קרב
 תקופת השירות:  1998–הווה (כ־26 שנים)
 דרגה:  מייג'ור גנרל, בחיל האוויר הסיני
 זמן שהייה בחלל:  21 שע', 22 דק' ו-45 שנ'
 משימות
 שנג'ואו 5
 עיטורים
 Spaceflight Exploit Medal (7 בנובמבר 2003)  דוקטור לשם כבוד מהאוניברסיטה הסינית של הונג קונג 
 
חליפת החלל של יאנג ליוויי
יַאנְג לִיװֶיי (בסינית: 杨利伟; ‏נולד ב־21 ביוני 1965) הוא מייג'ור גנרל וטייס קרב בחיל האוויר הסיני וטייקונאוט בשירות מינהל החלל הסיני (CNSA). ליוויי הוא האדם הראשון ששוגר לחלל על ידי תוכנית החלל הסינית.
ביוגרפיה

ליוויי נולד ב-21 ביוני 1965 בעיר הוּלוּדַאו שבצפון-מזרח סין. אמו הייתה מורה, ואביו היה רואה חשבון במשרד חקלאות ממשלתי. אשתו קצינה בצבא הסיני, ולזוג בן אחד.
ליוויי נכלל בשנת 1998 ביחידה להכנת טייסי חלל הסינית. הוא שוגר לחלל בחללית שנג'ואו 5 ממרכז שיגור הלוויינים ג'יוצ'ואן ב-15 באוקטובר 2003 בשעה 01:00 UTC (09:00 שעון מקומי). שמו של הטייקונאוט הראשון נודע לתקשורת רק יום אחד לפני השיגור.
לאחר השיגור יצא ליוויי מיחידת טייסי חלל ומונה לתפקידי ניהול במערכת החלל הסינית.
יאנג ליוויי הוא אומנם האזרח הסיני הראשון בחלל, אך הוא אינו הסיני (מבחינת המוצא) הראשון בחלל. האסטרונאוט טיילור ואנג (נולד בבייג'ינג והפך לאזרח ארצות הברית ב-1975) טס במעבורת החלל צ'לנג'ר במשימת STS-51-B ב-1985.
טופיה צפונית

| טופיה צפונית |
| --- | --- |
 טופיה צפונית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי עצים
משפחה:: טופיתיים
סוג:: טופיה
מין:: טופיה צפונית
שם מדעי
 Tupaia belangeri ‏וגנר, 1841
תחום תפוצה


טופיה צפונית (שם מדעי: Tupaia belangeri) הוא מין של יונק מהסוג טופיה שבמשפחת הטופיים החי ביערות הגשם של דרום אסיה ושל דרום-מזרח אסיה.
תיאור

הטופיה הצפונית היא יונק קטן שוכן עצים המזכיר מכרסם, אך קרוב יותר לפרימטים, אף שהגנום המיטוכונדרי שלו מציג גם קשר למכרסמים או לארנבאים ועדיין לא מקורב אליהם. טופיה זו מגיעה לאורך 16 עד 18 סנטימטרים, אורך הזנב 15 עד 19 סנטימטרים ומשקלה 110 עד 185 גרם. לטופיה ישנו איבר יעקובסון המסייע בהרחה בתוך פיהם והם בעלי חוטם מוארך מעט, עיניים גדולות וזנב ארוך ושעיר. צבע הפרווה חום בהיר עד זית והבטן בהירה יותר. האוזניים והחוטם ורודים והעיניים שחורות עם "טבעות" צהובות-בהירות סביבו. תוחלת חייהם בטבע היא שנתיים או שלוש, אך בשבי נצפו פרטים שחיו עד 14 שנים.
הטופיות חיות לאורך דרום-מזרח אסיה ביערות טרופיים ויערות הרריים עד לגובה 3,000 מטרים והם פעילות במשך היום לרוב בבדידות. הם ניזונים בעיקר מחסרי חוליות כמו חלזונות וחרקים וגם מחולייתנים קטנים שהם מוצאים ביער. הטופיות משתמשות ברגליהם הקדמיות כדי לאחוז במזון ולאכול.
הטופיות מתרבות במשך כל השנה וממליטות גור עד ארבעה לאחר 41 עד 45 ימי היריון. הגורים נגמלים תוך חודש מהלידה ומתבגרים לחלוטין לאחר 3 עד 4 חודשים.
הערות שוליים

↑  טופיה צפונית באתר הרשימה האדומה של IUCN
| --- | --- |
בקרת זהויות :  NLI: 987007532664905171  LCCN: sh98003763
יאנג הואיאן

זהו שם סיני; שם המשפחה הוא .
| --- | --- |
אין תמונה חופשית
 לידה:  ספטמבר 1981 (בת 43) מחוז שונדה, הרפובליקה העממית של סין 
 מדינה:  הרפובליקה העממית של סין, קפריסין 
 השכלה:  אוניברסיטת המדינה של אוהיו 
 תפקיד:  יושבת ראש (פברואר 2023) 
 
יאנג הואיאן (סינית: 杨惠妍, סינית מסורתית: 楊惠妍, Pinyin: Yáng Huìyán; נולדה ב-1981) היא מיליארדרית סינית ומחזיקת מניות הרוב (55%) בענקית הנדל"ן Country Garden Holdings. היא האישה העשירה ביותר באסיה (2018).
היא בתו של יאנג גואוצ'יאנג, שהקים חברה בשם Biguiyuan ב-1997 והעביר לה 70% ממניות Country Garden עוד טרם ההנפקה הראשונית ב-2007.
יאנג קיבלה תואר ראשון בשנת 2003 מהאוניברסיטה של מדינת אוהיו.
בינואר 2021 הוערך הונה האישי במעל 31 מיליארד דולר. בשנת 2022 בעקבות משבר כלכלי בסין היא אבדה כחצי ההונה.
הערות שוליים

↑  "China's Richest Woman Just Made $2 Billion in 4 Days". Fortune (באנגלית).
↑  "China's 100 Richest 2015: Wang Jianlin Regains Top Spot". Forbes.com. נבדק ב-2017-03-21.
↑  "richest woman in the world". CNN. 16 בינואר 2015. נבדק ב-17 בינואר 2015. {{cite web}}:  (עזרה)
↑  "Yang Huiyan is 26 and She's Got $16 Billion - Mr Wave Theory". Mrwavetheory.blogspot.com. 2007-10-08. נבדק ב-2017-03-21.
↑  Sorry bachelors - richest Chinese woman married, China Daily, April 29, 2007.
↑  "#125 Yang Huiyan". Forbes.com. 2008-02-11. נבדק ב-2017-03-21.
↑  https://www.abc.net.au/news/2022-07-28/yang-huiyan-loses-half-her-fortune/101278752
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאנג הואיאן".
טופי מדורה

| --- | --- |

 
 מאכלים
 סוג:  מזון 
 מוצא:  בריטניה
 אופן הגשה:  טופי
 מרכיבים עיקריים:  חמאה או מרגרינה, דבשה, סוכר
 
Bonfire toffee (באנגלית: טופי מדורה) לעיתים קרובות נקרא גם טריפל טופי, פלוט טופי, טום טרוט, קלגאם או קלאק הוא טופי קשה ושביר המזוהה עם ליל כל הקדושים וליל גאי פוקס (המכונה גם "ליל המדורה") בממלכה המאוחדת. לטופי טעם חזק מאוד של דבשה (מולאסה) וגרסאות זולות שלו עלולות להיות די מרירות.
בסקוטלנד, הממתק ידוע בשם קלגאם וגרסאות פחות מתוקות שלו ידועות פשוט כ"קלאק".
היסטוריה

השימוש בדבשה בממלכה המאוחדת החל בשנות ה-60 של המאה ה-17, אז, הם שימשו לראשונה להכנת עוגיות זנגביל. טופי מדורה הופיע זמן קצר לאחר מכן. אבל דבשה נחשבה באותם הזמנים כתרופה ולכן שוויה היה יקר מאוד ולכן ייצור טופי המדורה היה מצומצם מאוד.
המונח "טופי" לא הופיע עד שנת 1825. טופי התפתח בצפון אנגליה כמה עשרות שנים קודם לכן (אולי באמצע המאה ה-18) והיה בו שימוש בממתקים, מרמלדה וכולי.
ראו גם

טופי
הערות שוליים

↑  The Times & The Sunday Times, www.thetimes.co.uk (באנגלית)
↑  "Toffee is also the name given to a confection of sugar and butter boiled to hard crack, associated with both Halloween and Guy Fawkes Night." Mason, Food Culture in Great Britain, 2004, p. 187.
↑  Macleod, Scots Thesaurus, 1999, p. 215; Griffiths, A Dictionary of North East Dialect, 2005, p. 32.
↑  Davidson, Davidson, and Saberi, The Oxford Companion to Food, 2006, p. 210.
↑  Hess, Martha Washington's Booke of Cookery and Booke of Sweetmeats, 1995, p. 200–201.
יהודה בן-כהן

| --- | --- |

 לידה:  31 בדצמבר 1902 ארז'בטווארוש, הונגריה 
 פטירה:  1976 (בגיל 73 בערך) אשדוד, ישראל 
 שם לידה:  Kohn Lipót 
 מוקד פעילות:  הונגריה, ישראל 
 מקום לימודים:  האקדמיה למוזיקה פרנץ ליסט בבודפשט 
 
יהודה בן-כהן (במקור עד 1906 קוהן-כהן, לאחר מכן שינה את שמו לליפוֹט קונדור, בהונגרית: Kondor Lipót; ידוע גם בשם לאו קונדור, לאחר עלייתו לישראל יהודה בן-כהן; בודפשט, 31 בדצמבר 1902 – אשדוד, 1976) היה פסנתרן ומלחין יהודי-הונגרי שעלה לישראל בשנת 1956.
קורות חייו

ליפוט כהן נולד כבנם של לאיוש קונדור (קוהן-כהן) (1855–1929), בעל בית קפה, ושל ינקה הורצקי (1871–1947). הוא השלים את לימודיו באקדמיה למוזיקה ע"ש פרנץ ליסט בבודפשט, שם למד הלחנה אצל אלברט שיקלוש וזולטאן קודאי, ופסנתר אצל ארנולד סקיי וטיבאדר סאנטו. הוא קיבל את התואר ואת תעודת ההסמכה שלו ב-1921.
קריירה > עד עלייתו ארצה

הוא התחיל את הקונצרטים שלו ב-1925, ולאחר מכן הופיע ברדיו ההונגרי. שם, הוא ואשתו רוז'ה באלינט, נתנו קונצרטים לשני פסנתרים ועבדו גם כמלווים בפסנתר. הוא הקים להקה משלו שניגנה מוזיקת ריקודי ג'אז, איתה הופיע בהצלחה הן בהונגריה והן מחוצה לה. משנת 1929 השתתף ב"מופעי שני פסנתרים" עם טיבור פולגאר, שאיתו נגינת הג'אז שלו בשני פסנתרים הייתה תוכנית קבועה ברדיו.
בשנת 1931 הושלמה הקומדיה המוזיקלית שלו "טלה ירוק" (Zöld bárány) שהולחנה יחד עם יאנוש וסארי והוצגה על ידי התיאטרון ההונגרי. שנה לאחר מכן הושלם מחזה האגדות "גלימת הקסם" (Varázsköntös). היצירה התזמורתית שלו "הרפסודיה הצבעונית" (A Szines rapszódia) בוצעה ב-1935 על ידי התזמורת הסימפונית של בודפשט. במרץ 1936, הקומדיה "בתי ברחה" (Megszökött a leányom), שנכתבה (לִבְרִית) על ידי יוז'ף לנדייל וקַלְמַן קֶלֶמֶן, הולחנה על ידו, והועלתה בתיאטרון ככר בתלן. מאוחר יותר, בריאותו הרופפת אילצה אותו להפסיק להופיע, ולכן התמקד בהלחנה ובהוראה.
בתקופת השואה הוא התגורר עם אשתו ובתו יהודית, בבית המוגן על ידי שגרירות שוודיה. אולם בסוף 1944 הוא ובתו בת החמש עשרה נתפסו ברחוב והוצעדו לכיוון הגבול המערבי של הונגריה באחת מצעדות מוות בודפשט-הדיישהאלום (סתיו 1944). עם זאת, חברה נוצרייה שלהם, מריה דוברוביץ', עקבה אחריהם במכונית ושחררה אותם ליד גיור קרוב לגבול הונגריה-אוסטריה, החזירה אותם לבודפשט וכך ניצלו. על מעשה האמיץ הזה שלה, הוא זכתה מאוחר יותר בתואר "חסיד אומות העולם".
אחרי מלחמת העולם השנייה, בין 1946 לבין 1949 לימד ב"מוזיקה הלאומית" (National Music) ולאחר מכן מ-1950 במחלקה לפסנתר של האקדמיה למוזיקה ע"ש פרנץ ליסט בבודפשט.
קריירה > אחרי עלייתו ארצה

הוא עלה לישראל בשנת 1956 ואימץ את השם העברי יהודה בן-כהן. בארץ עסק בהוראה ובהלחנת מוזיקה. בשנת 1965 הקים את הקונסרבטוריון באשדוד ולאחר מכן עבד כראש החוג לפסנתר בקונסרבטוריון תל אביב. בשנת 1969 זכתה רביעיית המיתרים שלו בפרס מטעם קרן ברימר בפילדלפיה כ"רביעיית המיתרים העברית" הטובה ביותר. יצירותיו כוללות בלט, אופרה מהאגדות, מוזיקה קאמרית, מספר שירים ויצירות מקהלה.
אשתו רוז'ה באלינט (1905–1967) הייתה מורה מוסמכת למוזיקה, לה נישא ב-22 באוגוסט 1929 בבודפשט.
לקריאה נוספת

ספר המוזיקה ההונגרית. עורך. אימרה מולנאר. בודפשט, אדן הוואש, 1936.
Magyar életrajzi lexikon: כרך משלים (א–ז). (לקסיקון ביוגרפי הונגרי. עורכת ראשית אגנש קניירש. ISBN 963-05-2500-3)
הערות שוליים

↑  Az engedélyt tartalmazó BM rendelet száma/évszáma: 126686/1906. Forrás: MNL-OL 30798. mikrofilm 453. kép 2. karton. Névváltoztatási kimutatások 1906. év 27. oldal 17. sor
↑  "Születési bejegyzése a Budapest VII. kerületi polgári születési akv. 9/1903. folyószáma alatt". נבדק ב-2020-11-14.
↑  Kondor Lipót elhunyt (1976. november 15.) Új Élet, 31. évfolyam, 22. szám
↑  Kondor Lajos elhunyt (1929. július 5.) Magyar Hirlap, 39. évfolyam, 149. szám
↑  Zöld bárány (1931. október 11.) Esti Kurir, 9. évfolyam, 231. szám
↑  Szombaton újra megnyílik a Bethlentéri Színház (1936. március 20.) Friss Ujság, 41. évfolyam, 67. szám
↑  Egy igaz barát (embermentok.eletmenete.hu) (hozzáférés: 2020. november 14.)
↑  מריה דוברוביץ', באתר יד ושם (באנגלית)
↑  Elhunyt Kondor Lipótné (1967. február 24.) Magyar Nemzet, 23. évfolyam, 47. szám
↑  "Házasságkötési bejegyzése a Budapest VII. kerületi polgári házassági akv. 1154/1929. folyószáma alatt". נבדק ב-2020-11-14.
| --- | --- |
בקרת זהויות :  NLI: 987007596910705171  PLWABN: 9810547493805606  ISNI: 0000 0000 7955 6845  LCCN: no2014144047  VIAF: 121538742   WorldCat (עם VIAF): 121538742
טלסקופ החלל שפיצר

| --- | --- |

ציור אומנותי של טלסקופ החלל שפיצר
 מידע כללי
 סוכנות חלל:  נאס"א
 מפעיל:  נאס"א
 יצרן:  לוקהיד מרטין
 תאריך שיגור:  25 באוגוסט 2003
 תאריך הוצאה משירות:  30 בינואר 2020
 משגר:  דלתא II
 אתר שיגור:  מתחם שיגור 17B בנמל החלל קייפ קנוורל 
 http://www.spitzer.caltech.edu
 משימה
 סוג משימה:  טלסקופ חלל
 לוויין של:  השמש
 מסלול:  הליוצנטרי
 נטייה:  1.1338 מעלה 
 זמן הקפה:  373.12 יממה 
 משך המשימה הכולל:  25 באוגוסט 2003 – הווה (21 שנים) 
 משך המשימה:  תוכנן: כשלוש שנים   בפועל: 16  שנים, 5  חודשים ו־5  ימים
 מידע טכני
 משקל:  950 ק"ג
 אורך:  4.45 מ' 
 קוטר:  2.1 מ' 
 קישורים חיצוניים
 מספר קטלוג לוויינים:  27871
 מאגר המידע הלאומי:  2003-038A
 
טלסקופ החלל שפיצר הוא טלסקופ חלל שפעל בתחום התת-אדום, והוא הטלסקופ האחרון שנשלח במסגרת תוכנית טלסקופי החלל של נאס"א.
טלסקופ החלל שפיצר שוגר ב-25 באוגוסט 2003 מבסיס חיל האוויר בקייפ קנוורל, על-גבי טיל דלתא 2. הטלסקופ הוצב במסלול לא שגרתי, מסלול הליוצנטרי ולא מסלול גאוצנטרי, כלומר הוא מקיף את השמש ולא את כדור הארץ. שפיצר היה באמצע 2007 במרחק 70 מיליון קילומטר מכדור הארץ, והוא ממשיך להתקדם הלאה כל שנה בכ-15 מיליון ק"מ נוספים.
מסגרת הזמן שהוגדרה לפעילות הטלסקופ הייתה מינימום שנתיים וחצי, כשחמש שנות פעילות יחשבו כזמן אופטימלי. ב-18 בדצמבר 2003, שינתה נאס"א את שמו של הטלסקופ לאחר שהפגין הצלחה מרובה. שלא כמו טלסקופים אחרים ששמם ניתן להם על ידי מדעני נאס"א, הצעת שם לטלסקופ זה הייתה פתוחה לציבור. השם הנבחר היה על שם הפיזיקאי והאסטרונום ליימן שפיצר, האדם הראשון שהציע להציב טלסקופ בחלל עוד באמצע שנות ה-40 של המאה ה-20.
המראה הראשית של הטלסקופ עשויה מבריליום, קוטרה הוא 85 סנטימטר, והיא קוררה ל-5.5 מעלות קלווין. הטלסקופ מכיל בתוכו שלושה כלי מדידה, שמאפשרים לו לצלם מ-3 עד 180 מיקרומטר, ספקטרוסקופיה מ-5 עד 40 מיקרומטר וספקטרופוטומטר מ-5 עד 100 מיקרומטר.
טלסקופ החלל שפיצר הוא הטלסקופ היחיד מתוכנית טלסקופי החלל שלא שוגר והוצב במסלול בעזרת מעבורת חלל. במקור הטלסקופ היה אמור להיות משוגר באופן הזה, אך אסון קולומביה מנע זאת, והוחלט לשגרו על טיל.
מאז הצבתו בחלל התגלו באמצעות הטלסקופ פרטים רבים על אודות היקום שלא היו ידועים קודם לכן, למשל הוא איפשר צפייה בכוכב לכת מחוץ למערכת השמש, ואף לנתח את הרכב האטמוספירה שלו; סייע באיתור אלפי גלקסיות ננסיות, בצביר ענק של גלקסיות, תגלית שעשויה להסביר תופעות הקשורות לכוח המשיכה ולמבנה הגלקסיות, וצפה באורם של הכוכבים הראשונים ביקום. בתצפיות העומק מתגלה כושרו של הטלסקופ בצפייה בתדרי תת-אדום, מכיוון שבשל ההסחה לאדום של האור, הגלקסיות הללו הן בלתי נראות לטלסקופים אופטיים. בשנת 2006 בעזרתו התגלתה ערפילית הסליל הכפול.
תמונה של גלקסיית אנדרומדה (M31) שצולמה על ידי טלסקופ החלל שפיצר בתת-אדום.
גילוי טבעת שבתאי

בשנת 2009, בזכות טלסקופ החלל שפיצר נצפתה טבעת שמינית, תת-אדומה, הסובבת את שבתאי. הגילוי נעשה על ידי 3 חוקרים: אנה ורבישר ומיכאל סקרוטסקי מאוניברסיטת וירג'יניה ודגלס המילטון מאוניברסיטת מרילנד. הטבעת נקראת טבעת פויבה, על שם פויבה המיתולוגית.
סיום המשימה

בסוף שנת 2016, המרחק הרב מכדור-הארץ והמסלול הייחודי של הטלסקופ אילצו אותו להסתובב בזווית קיצונית על מנת שהאנטנה שלו תופנה לכיוון כדור הארץ. בצורה זו הפאנלים הסולריים לא היו מוארים מספיק ומשך זמן התקשורת עם הטלסקופ הוגבל לשעתיים וחצי ביממה בשל התרוקנות הסוללה.
ב-30 בינואר 2022 הפסיק טלסקופ שפיצר את פעולתו. פקודת כיבוי נשלחה אליו ממרכז גולדסטון לתקשורת חלל עמוק ולאחר שהתקבל אישור שהפקודה התקבלה, הטלסקופ עבר למצב בטוח (safe mode). ג'וזף האנט, מנהל הפרויקט הודיע רשמית שהמשימה הסתיימה.
ראו גם

טלסקופ החלל האבל
טלסקופ החלל ג'יימס וב
טלסקופ החלל קפלר
טלסקופ החלל TESS
הערות שוליים

↑  אבי בליזובסקי, ‏טבעת שמינית ורחוקה התגלתה בשבתאי, באתר "הידען", 8 באוקטובר 2009
| --- | --- |
בקרת זהויות :  LCCN: no2007092881  SUDOC: 123620376  VIAF: 158653601   WorldCat (עם VIAF): 158653601
יוהאן פון אלדרינגן

| --- | --- |

 לידה:  10 בדצמבר 1588 גרונד, לוקסמבורג 
 פטירה:  22 ביולי 1634 (בגיל 45) לנדסהוט, הרפובליקה הפדרלית של גרמניה 
 מדינה:  גרמניה 
 מקום קבורה:  Prüll Charterhouse 
 תקופת הפעילות:  מ-1606 
 
יוהאן גרף פון אלדרינגן (בגרמנית: Johann Graf von Aldringen; ‏10 בדצמבר 1588, לורן - 22 ביולי 1634, גרמניה) היה גנרל מהאימפריה הרומית הקדושה וממפקדי הליגה הקתולית במהלך מלחמת שלושים השנים, כאשר לחם לצד אלברכט פון ולנשטיין.
יאנג ז'י

זהו שם סיני; שם המשפחה הוא .
יאנג ז'י (במנדרינית: 杨智; נולד ב-15 בינואר 1983) הוא כדורגלן עבר סיני ששיחק בבייג'ינג גואואן בעמדת השוער.
קריירה

יאנג ז'י החל את הקריירה שלו בקבוצת "צעירי גואנדונג". בעונת 2002 הצטרף לגואנדונג צ'יונגינג ולמרות גילו הצעיר רשם 26 הופעות בליגה.
בעונת 2005 חתם בבייג'ינג גואואן מליגת העל גם בה הפך לשוער ראשון כבר בעונתו הראשונה. בין השנים 2007–2009 נכלל ב"נבחרת העונה בליגה" ובעונת 2009 אף זכה עם הקבוצה באליפות. ב-28 בדצמבר 2011 נפצע במהלך משחק עבור נבחרת גואנדונג במסגרת גביע גואנגדונג-הונג קונג ונעדר כשנה מהמגרשים. ב-27 בפברואר 2013 חזר מהפציעה ורשם את הופעת הבכורה שלו מאז ההחלמה בתיקו 0-0 נגד פוהאנג סטילרס במסגרת ליגת האלופות האסיאתית.
ב-10 באוגוסט 2006 ערך את הופעת הבכורה שלו בנבחרת סין בניצחון 4–0 נגד תאילנד כאשר עלה כמחליף במקומו של לי לייליי. עם כניסתו של גאו הונגבו לתפקיד המאמן הלאומי של סין, הפך יאנג ז'י לשוער הראשון של הנבחרת. בשנת 2010 זכה עימה באליפות מזרח אסיה בכדורגל.
תארים

ליגת העל הסינית: 2009
אליפות מזרח אסיה בכדורגל: 2010
נבחרת העונה בליגת העל הסינית: 2007, 2008, 2009
טנסי טייטאנס

טנסי טייטאנס (באנגלית: Tennessee Titans - "הטיטאנים של טנסי") היא קבוצת פוטבול אמריקאית מליגת ה-NFL שבסיסה בעיר נאשוויל שבמדינת טנסי.
היסטוריה

הקבוצה נוסדה ב-1960 בעיר יוסטון, טקסס, תחת השם יוסטון אוילרס, והצטרפה לליגת ה-AFL שזה עתה נוסדה. היא העפילה בשלוש השנים הראשונות לגמר הליגה, וזכתה בו פעמיים רצופות ב-1960 ו-1961. ב-1968 הפכה טנסי לקבוצת הראשונה בפוטבול המקצועני, שמגרשה הביתי הוא באצטדיון מקורה, כשעברה לשחק באסטרודום ביוסטון. לאחר האיחוד בין ה-AFL וה-NFL ב-1970 עברה הקבוצה לשחק בבית המרכזי של חטיבת ה-AFC, אליו השתייכה עד לשנת 2002 עת עברה לבית הדרומי.
לאחר שעיריית יוסטון סירבה לממן בניית אצטדיון חדש, קיבל בעלי הקבוצה הבטחה מעיריית נאשוויל להשקעה באצטדיון חדש ולתגמולים נוספים, והוא העביר את הקבוצה לטנסי ב-1997. בשנתיים הראשונות לאחר המעבר שיחקה הקבוצה בממפיס מאחר שבניית האצטדיון טרם הושלמה, ונקראה טנסי אוילרס. שנים אלו אופיינו בנוכחות דלה של קהל, כיוון שהקבוצה לא הצליחה ליצור זיקה לממפיס או לנאשוויל. ב-1999 שונה שמה של הקבוצה לטנסי טייטאנס, והיא החלה לשחק במגרשה הביתי החדש שבנייתו הסתיימה. עונה זו הייתה שנת שיא בתולדות המועדון, הקבוצה השיגה מאזן של 13 ניצחונות לעומת 3 הפסדים בלבד, היא ניצחה במשחק הראשון בפלייאוף את באפלו בילס בזכות מהלך חריג, שזכה לכינוי Music City Miracle (בתרגום חופשי: הנס של עיר המוזיקה), ושני ניצחונות נוספים הובילו אותה למפגש בסופרבול מול סנט לואיס ראמס. המשחק הוכרע רק במהלך ההתקפה האחרון של טנסי, כששחקנה קן דייסון נעצר על קו השער על ידי מייק ג'ונס, שהבטיח את ניצחונם של הראמס 16–23. בעונות 2000, 2002, 2003, 2007, 2008, 2017, 2019 ו-2020 העפילה הקבוצה לפלייאוף, אך נכשלה בניסיונותיה להגיע לסופרבול.
יהדות מלטה

משפחה יהודית בולטה בירת מלטה, בתחילת המאה ה-20.
יהדות מלטה היא קהילה יהודית קטנה במלטה שבים התיכון.
היהודים הראשונים שישבו במלטה התיישבו בה כבר במהלך שלטון האימפריה הרומית באי, ואפשר שעוד מימי הפיניקים. נוכחות יהודית רציפה התקיימה באי תחת שלטון הביזנטים, הערבים, וממלכת סיציליה ששלטה באי מהמאה ה-11, ותחת שלטונה פרחה הקהילה. כאשר אוחדה ממלכת סיציליה עם ממלכת אראגון, השתנה לרעה היחס ליהודים, והם גורשו במסגרת גירוש ספרד ב-1492.
יהודים מטורקיה וממקומות אחרים שנפלו בשבי האבירים ההוספיטלרים ששלטו באי מ-1530 עד 1798, ולא הצליחו לפדותם, הקימו במלטה קהילה יהודית חדשה. האי נפתח להתיישבות חופשית של יהודים לאחר כיבושו בידי נפוליאון וסילוק האבירים ב-1798. בתקופת השלטון הבריטי באי, שהחלה עם גירוש הצרפתים ב-1800, החלה הגירה מצומצמת של יהודים למלטה, אך הקהילה לא מנתה מעולם יותר מכמה עשרות אנשים ולא תמיד היה בה רב. במהלך מלחמת העולם השנייה יהודי מלטה לא נפגעו שכן הפלישה שתוכננה אליה על ידי מדינות הציר לא יצאה מעולם אל הפועל. כמה יהודים מגרמניה אף מצאו באי מקלט בשנות השלושים.
ב-1979 נהרס בית הכנסת הישן של הקהילה בבירה ולטה, ובינואר 2000 נחנך בית כנסת חדש בעיר תשביש. כיום יש במלטה כ-200 יהודים.
ב-2013 הוקם במלטה בית חב"ד על ידי הרב חיים שלום והרבנית חיה מושקא סגל. מרכז חב"ד מלטה מפעיל את "לחיים", מסעדה כשרה למהדרין היחידה בכל מלטה.
יאני

ערך זה עוסק במוזיקאי יווני. אם התכוונתם למשמעות אחרת, ראו .
| --- | --- |

 לידה:  14 בנובמבר 1954 (בן 69) קלמטה, יוון 
 שם לידה:  Yiannis Chryssomallis 
 מוקד פעילות:  יוון 
 מקום לימודים:  אוניברסיטת מינסוטה 
 סוגה:  קטע כלי, מוזיקת העידן החדש 
 שפה מועדפת:  יוונית מודרנית 
 כלי נגינה:  פסנתר 
 חברת תקליטים:  פרייבט מיוזיק, וירג'ין רקורדס, EMI, ברטלסמן מיוזיק גרופ, ווינדהאם היל רקורדס, RLJE Films 
 צאצאים:  Krystal Ann 
 yanni.com
 פרופיל ב-IMDb
 
יאניס כריסומאליס (ביוונית: Γιάννης Χρυσομάλλης; נולד ב-14 בנובמבר 1954), המוכר בשמו הפרטי יאני, הוא פסנתרן ומלחין יווני אוטודידקט. יאני היה מועמד לפרס גראמי על אלבומיו "Dare to Dream" (שיצא בשנת 1992) ו-"In My Time" (שיצא בשנת 1993). פריצת הדרך שלו הייתה בשנת 1994 כשיאני הוציא את האלבום "Yanni Live at the Acropolis". מאז יאני הופיע בכ-20 מדינות ברחבי העולם, מכר מאלבומיו כ-20 מיליון עותקים וזכה ל-35 תקליטי זהב ופלטינום. יצירותיו האינסטרומנטליות משמשות מאז שנות ה-80 בשידורים טלוויזיוניים בעיקר בתחום הספורט, בהם שידורי המשחקים האולימפיים לאורך השנים. סגנונו המוזיקלי נתפס כמוזיקת העידן החדש.
ביוגרפיה

יאני נולד ביוון בעיר קלמטה. בנעוריו עסק בספורט, היה חבר בנבחרת השחייה של יוון ואף שבר את השיא הלאומי לשחייה בסגנון חופשי ל-50 מטרים. במקביל לימד עצמו לנגן בפסנתר, ובחר לעסוק בכך בהמשך, למרות שלא למד נגינה באופן רשמי ולא ידע לקרוא תווים. בגיל 18 נסע ללמוד בארצות הברית באוניברסיטת מינסוטה, וסיים תואר ראשון בפסיכולוגיה. במהלך לימודיו הצטרף ללהקת רוק מקומית בשם "צ'מליון", שם פגש את המתופף צ'רלי אדמס. הלהקה יצאה למסע הופעות במרכז ומערב ארצות הברית, וזכתה לפופולריות מסוימת.
קריירה

לאחר סיום התואר הראשון, עבר יאני לקליפורניה והחל לעבוד בהלחנת פסקולים. הוא הוחתם בחברת התקליטים "פרייבט מיוזיק", ובשנת 1986 יצא אלבומו המצליח "Keys to Imagination". בשנת 1987 הקים עם צ'רלי אדמס ועם ג'ון טש הרכב מוזיקלי, שיצא להופעות ברחבי ארצות הברית ואירופה, כדי לקדם אלבום זה ואת האלבומים "Out of Silence" ו-"Chameleon Days".
ב-1988 הלחין את הפסקול לסרט הטלוויזיה "לגנוב את השמיים".
בשנת 1992 יצא האלבום "Dare to Dream", עבורו קיבל יאני מועמדות לפרס גראמי. מתוכו, השיר "Aria" שולב בפרסומת ידועה לבריטיש איירווייז, ותרמה לפופולריות של יאני. גם אלבומו הבא, "In My Time" משנת 1993, היה מועמד לפרס גראמי. בתקופה זו הושמעו קטעים אינסטרומנטליים שלו באירועי ספורט חשובים רבים, בהם הסופרבול, אליפות ארצות הברית הפתוחה, טור דה פראנס, המשחקים האולימפיים, וכן חדשות רשת הטלוויזיה ABC.
ב-23 בספטמבר 1993 צולמה הופעה גרנדיוזית של יאני עם התזמורת הסימפונית הממלכתית של אנגליה באקרופוליס שבאתונה, שהופצה בווידאו ובאלבום ההופעה הראשון שלו, "Yanni Live at the Acropolis", שיצא ב-1994. ההופעה שודרה בטלוויזיה הציבורית בארצות הברית וב-65 מדינות ברחבי העולם, ובכך הפכה לאחד השידורים הנצפים ביותר בערוץ זה. יאני המשיך להופיע בטלוויזיה הציבורית בקונצרטים וספיישלים שונים לאורך השנים.
בשנת 1997 הפך לאחד האמנים המערביים המעטים שאושר להם להופיע בטאג' מהאל בהודו. בהמשך אותה שנה הופיע באתר מורשת עולמית נוסף, "העיר האסורה", בסין. קטעים מההופעות הופיעו באלבומו "Tribute" שיצא בשנה זו. בשנת 2000 יצא אלבום האולפן "If I Could Tell You". בשנת 2003 יצא אלבומו "Ethnicity" ובעקבותיו יצא למסע הופעות עולמי, שנחשב לרביעי בגודלו בעולם בשנה זו על פי מצעד בילבורד.
בשנת 2004 קיבל תואר דוקטור לשם כבוד מהאוניברסיטה בה למד, מינסוטה.
ב-2006 יצא אלבום ההופעה הבא של יאני, "Yanni Live! The Concert Event". בשנת 2009 יצא אלבום האולפן ה-14 שלו, שהופיע גם בגרסת DVD, בשם "Yanni Voices", שבו לראשונה החל לשלב ווקאליסטים. באלבום זה נוצרו יצירות חדשות לצד יצירות קודמות שהוספו להן מילים. בשנת 2010 הוציא שני אלבומים: "Yanni Mexicanisimo", שנוצר בעקבות מסע הופעות בדרום אמריקה, ומשלב את סגנונו האינסטרומנטלי של יאני עם סגנון מוזיקה מקסיקני, וכן את האלבום "Truth of Touch", שממשיכים את השילוב עם ווקאליסטים.
הופעות בישראל

ביוני 2013, כחלק מפרויקט "World without borders" שלו, הגיע יאני להופעה בישראל שנערכה בהיכל נוקיה.
ביוני 2014, חזר יאני לישראל להופעה נוספת בהיכל נוקיה כחלק מאותו סיבוב הופעות.
יאנג מאני

| --- | --- |

 נתונים כלליים
 מייסדים:  ליל ויין
 תקופת הפעילות:  2005–הווה (כ־19 שנים)
 חברת אם:  יוניברסל מיוזיק גרופ
 מיקום המטה:  ניו אורלינס 
  
 www.youngmoney.com
 
Young Money Entertainment היא חברת תקליטים אמריקאית, אותה ייסד הראפר ליל ויין. חברה זו היא חברת בת של קאש מאני רקורדס (Cash Money Records).
החברה יוסדה באוקטובר 2007 וליל ווין היה נשיאה הראשון, כיום מאק מיין מכהן כנשיא החברה.
אומנים > חתומים

גאדה גאדה
דרייק
טי סטריטס
יורו (אנ')
כריסטינה מילאן
ליל ויין
ליל טוויסט (אנ')
מאק מיין (אנ')
ניקי מינאז'
קורי גאנז (אנ')
שאנל
שורט דאג
אומנים > חברים לשעבר

אומאריון (אנ')
אוסטין מאהון
בו
ג'ה מילז (אנ')
די ג'יי חאלד
טייגה
ליל צ'אקי
קורנסי (אנ')
קיד קיד (אנ')
שאנל וסט קואסט
טנסי טירס

| --- | --- |

 סוגה:  קאנטרי 
 חברים
 טילדה פאוק יונאס הרמאנסון 
 
טנסי טירס (באנגלית: Tennessee Tears) הוא צמד מוזיקלי שוודי, המתמחה בסוגת הקאנטרי. הוא הוקם בשנת 2014 וחברים בו טילדה פאוק ויונאס הרמאנסון. בשנת 2017 הוציא את סינגל הבכורה שלו, "I love you whatever". בשנים 2020–2022 יצאו הסינגלים "Lucky tonight",‏"Man in the moon" ו-"Do you still think of me" בהתאמה. בנובמבר 2022 נחשף כי השיר "Now I Know", שנכתב על ידי הצמד, תומאס סטנגאארד ואנדרז ורטוב, עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב גלגל ההצלה לאחר הגעתו בסיבוב ההצבעה השני במקצה השני של התחרות למקום השלישי, שם קיבל 500,652 הצבעות. בשלב גלגל ההצלה הודח באופן סופי מהתחרות.
הערות שוליים

↑  "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05.
↑  Picot, Nathan (2023-03-11). "Loreen wins Melodifestivalen and will represent Sweden for a second time". ESCXTRA.com (באנגלית בריטית). נבדק ב-2023-03-17.
↑  "Tennessee Tears gör debut i Melodifestivalen 2023". 15 בינואר 2023. נבדק ב-3 במרץ 2023. {{cite web}}:  (עזרה)
| --- | --- |
בקרת זהויות :  ISNI: 0000 0005 0759 0565  MusicBrainz: bac69237-debd-4fda-903f-9d45cdee4b2d